— Кангрэс — гэта падсумаванне развіцця беларускага пісьменства не толькі за апошнія 500 гадоў, але і за ранейшы перыяд. Але калі браць гісторыю апошняга часу, варта прыгадаць, што сёлета мы святкуем 100-годдзе першага Усебеларускага зеда. 18 снежня 1917 года ён прайшоў у Мінску і стаў падсумаваннем нашаніўскага перыяду адраджэння. Бо прадстаўнікі таго часу — Ластоўскі, Іваноўскі, Луцкевіч — былі грамадска-палітычнымі дзеячамі і прытым зяўляліся кніжнікамі, бібліяфіламі! Таму гэты перыяд надзвычай багаты на нашы кніжныя выданні па вайсковай, дзяржаўнай тэматыцы. Гэта шматгранныя і шматаспектныя выданні, надзвычай цікавыя, хоць і сціпла аформленыя. У студзені 1919 года — абвяшчэнне Беларускай савецкай сацыялістычнай рэспублікі. Гэта перыяды апагея нашай дзяржаўнасці, адраджэння — і кніжнасці! Кнігі таго часу, з аднаго боку, зяўляюцца бібліяграфічнай рэдкасцю, а з другога, маюць вялікае значэнне для нас.